পরিচালক মহাশয়ের আরেকটু সর্তক হাওয়া প্রয়োজন, অভিনেতা রিয়াজ আহাম্মেদ (অমিত) যখন তার নিজের দূরাভাষ যন্ত্র থেকে তার স্ত্রীর চরিত্রায়ন করা অভিনেত্রী পারসা ইভানাকে (চরিত্রের নামও ইভানা) দূরাভাষ বার্তা পাঠাচ্ছেন, তিনি লিখলেন "khobar valo hoyese" অর্থাৎ "খোবার ভালো হয়েসে"।যখন তাঁর স্ত্রীর দূরাভাষ যন্ত্রে বার্তাটি ফুটে উঠলো, অদ্ভুত ভাবে সেই বার্তাটি হলে গেল, "khaber vhalo hoyche" অর্থাৎ "খাবের বভালো হয়েচে"।তিনটি শব্দের বানানই কি অদ্ভুত ভাবে বদলে গেল, khobar হয়ে গেল khaber ("খোবার" হয়ে গেল "খাবের")valo হয়ে গেল vhalo ("ভালো" হয়ে গেল "বভালো")hoyese হয়ে গেল hoyche ("হয়েসে" হয়ে গেল "হয়েচে")যা বার্তা প্রেরক বার্তা পাঠালে বার্তা প্রাপকের কাছে পৌঁছনোর আগে যেন নিজে নিজে বদলে গেল, যা হাওয়া কোন স্বাভাবিক বুদ্ধিতে সম্ভব নয়।আমরা বিলক্ষণ জানি যে বিভিন্ন দৃশ্য বিভিন্ন দিনে ক্যামেরা বন্দি করা হয়, এবং সেই ক্ষেত্রে নিশ্চই বার্তাটি স্ত্রীর দূরাভাষ যন্ত্রে পরিচালকের দলের অন্য কেউ পাঠিয়ে থাকবেন, কিন্তু এই ধরণের ছেলেমানুষী ভ্রান্তিগুলো অত্যন্ত হাস্যকর এবং দৃষ্টিকটু। এইটা কিন্তু শুধুমাত্র মনোযোগের অভাবে "ধারাবাহিকতার" (বা continuity)র অভাব হয়ে গেল, যা সাধারণত সহপরিচালকদের একেবারে যত্ন করে ক্রমিকসংখ্যা অনুযায়ী তাঁদের খাতায় লিপিবদ্ধ করে রাখার কথা, যেটা তাঁরা যত্ন সহকারে করেননি।আশা করি পরিচালক মহাশয় আমার পর্যবেক্ষণটি নেতিবাচক সমালোচনা মনে না করে, ইতিবাচক হিসাবেই গণ্য করবেন।